**К ОПУБЛИКОВАНИЮ**

КОМИ РЕСПУБЛИКАЛÖН

# ОЛАНПАС

****«Гражданалы,** **кодъяс наысь зависиттӧм лоӧмторъяс вӧсна веськалісны сьӧкыд материальнӧй положениеӧ,** **ӧтчыдысь материальнӧй отсӧг сетӧм** **вылӧ социальнӧй мынтӧмъяс** **йылысь»** Коми Республикаса Оланпаслӧн 1 статьяӧ**

**вежсьӧмъяс пыртӧм йылысь**

## Примитӧма Коми Республикаса

## Каналан Сӧветӧн 2023 вося вӧльгым тӧлысь 30 лунӧ

**1 статья.** Пыртны **«Гражданалы, кодъяс наысь зависиттӧм лоӧмторъяс вӧсна веськалісны сьӧкыд материальнӧй положениеӧ, ӧтчыдысь материальнӧй отсӧг сетӧм вылӧ социальнӧй мынтӧмъяс йылысь»** Коми Республикаса Оланпаслӧн 1 статьяӧ (Коми Республикаса канму власьт органъяслӧн индӧд-тшӧктӧмъяс, 2008, 4 №, 122 ст.; 2010, 44 №, 1027 ст.; 2011, 5 №, 92 ст.; 37 №, 969 ст.; 54 №, 1626 ст.; 2013, 32 №, 593 ст.; 2014, 17 №, 317 ст.; 2017, 27 №, 487 ст.; 2019, 5 №, 62 ст.; 2020, 17 №, 276 ст.; 2022, 15 №, 243 ст.) татшӧм вежсьӧмъяс:

2 юкӧнса 5 пунктын:

1) медводдза абзац гижны тадзи:

«5) олан жырсӧ биаруӧн могмӧдны коланлун дырйи, мый вылӧ эм эмбуралан инӧд либӧ пайӧ босьтӧмӧн эмбуралан инӧд Коми Республика мутасын метитчысь тайӧ олан жырйын олысь татшӧм категория гражданалӧн:»;

2) «н» пунктув гижны тадзи:

«н) Россия Федерацияса граждана, кодъяс участвуйтӧны (участвуйтісны) торъя военнӧй операцияын (водзӧ – торъя военнӧй операцияын участвуйтысьяс), да торъя военнӧй операцияын участвуйтыськӧд ӧтлаын олысь сылӧн семьяӧ пырысьяс.

Торъя военнӧй операцияын участвуйтысьяс улын гӧгӧрвосьӧны граждана:

кодъясӧс «Россия Федерацияын частичнӧй мобилизация юӧртӧм йылысь» Россия Федерацияса Президентлӧн 2022 во кӧч тӧлысь 21 лунся 647 №-а Индӧд серти корӧма Россия Федерацияса Вооружённӧй Вынъясӧ мобилизация серти военнӧй служба вылӧ;

кодъяс прӧйдитӧны (прӧйдитісны) «Воинскӧй мог да военнӧй служба йылысь» Федеральнӧй оланпаслӧн 38 статья кырымалӧм контракт серти военнӧй служба;

кодъяс кырымалісны доброволечьяслӧн формированиеӧ пырӧдчӧм йылысь (торъя военнӧй операция дырйи Россия Федерацияса Вооружённӧй Вынъяс водзын пуктӧм могъяс збыльмӧдӧмын ас кӧсйӧм серти отсалӧм йылысь) контракт;

кодъяс лоӧны военнослужащӧйясӧн, федеральнӧй олӧмӧ пӧртысь власьт органъясын да федеральнӧй канму органъясын уджалысьясӧн, кӧні военнӧй службасӧ урчитӧма федеральнӧй оланпасӧн, Россия Федерацияса пытшкӧс делӧяс органъясын уджалысьясӧн, кодъяс участвуйтӧны (участвуйтісны) торъя военнӧй операцияын Донецкӧй Народнӧй Республика, Луганскӧй Народнӧй Республика да Украина мутасъясын, Россия Федерацияса уголовнӧй мыж вештан системаын уджалысьясӧн, кодъяс збыльмӧдӧны (збыльмӧдісны) на вылӧ пуктӧм могъяссӧ индӧм мутасъясын торъя военнӧй операция нуӧдан периодӧ.

Торъя военнӧй операцияын участвуйтыськӧд ӧтлаын олысь сылӧн семьяӧ пырысьяс улын гӧгӧрвосьӧны сылӧн гӧтыр (верӧс), тыр арлыдтӧм челядь, челядь, кодъяслы абу на тырӧма 23 арӧс, кодъяс очнӧя велӧдчӧны велӧдан организацияясын, бать-мам, мукӧд йӧз, кодъясӧс ёрд пӧрадокын шуӧма семьяӧ пырысьясӧн, а сідзжӧ торъя военнӧй операцияын участвуйтысьлӧн иждивение вылын лоысь йӧз.».

**2 статья.** **Тайӧ Оланпасыс вынсялӧ сійӧс официальнӧя йӧзӧдан лун бӧрын дас лун кольӧм мысти.**

Коми Республикаса Веськӧдлан котырлы лӧсьӧдны ассьыс нормативнӧй инӧда актъяссӧ тайӧ Оланпас серти.

Коми Республикаса Юралысь В.В. Уйба

Сыктывкар

2023 вося ӧшым тӧлысь 4 лун

98-РЗ №